56. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 61321 της Μαΐου/12 Ιουν. 1978 (ΦΕΚ Β΄ 527) Περί καθηκόντων και αρμοδιοτήτων του Διευθυντή, του Υποδιευθυντή και των Καθηγητών της Ειδικής Παιδαγωγικής Ακαδημίας Θεσσαλονίκης. Έχοντας υπόψη, τις διατάξεις της παρ. 10 του άρθρου 3 του Ν. 695/1977 «περί ρυθμίσεως θεμάτων τινων διδακτικού και εποπτικού προσωπικού των Μειονοτικών σχολείων και της Ειδικής Παιδαγωγικής Ακαδημίας», αποφασίζουμε: Καθορίζουμε τα καθήκοντα και τις αρμοδιότητες του Διευθυντή, του Υποδιευθυντή και των Καθηγητών της Ειδικής Παιδαγωγικής Ακαδημίας Θεσσαλονίκης ως ακολούθως: Α΄. Διευθυντής 1.Εκτελεί εποπτικά, διδακτικά και διοικητικά καθήκοντα, για όλο το προσωπικό που υπηρετεί σ΄ αυτή και είναι διοικητικός και πειθαρχικός προϊστάμενος αυτών. 2.Κατευθύνει το έργο της Ειδικής Παιδαγωγικής Ακαδημίας Θεσσαλονίκης, καθοδηγώντας το διδακτικό, διοικητικό και βοηθητικό προσωπικό και τους εκπαιδευομένους σπουδαστές. 3.Κατανέμει τη διδασκαλία των φιλολογικών και φιλοσοφικών μαθημάτων και ασκήσεων κατά έτη σπουδών μεταξύ αυτού και των Καθηγητών. 4.Ενημερώνει το διδακτικό προσωπικό πάνω στα παιδευτικά και λοιπά θέματα γενικά και ειδικά, συλλογικά και μεμωνομένα, όταν κρίνεται αναγκαίο αποδεικνύοντας τρόπους και μεθόδους παιδευτικής δράσεως. 5.Παρακολουθεί τις διδασκαλίες, τις φροντιστηριακές ασκήσεις και γενικά την όλη παιδευτική εργασία του διδακτικού και λοιπού προσωπικού. 6.Συντάσσει εκθέσεις ουσιαστικών προσόντων για όλους τους εκπαιδευτικούς που υπηρετούν στην Ακαδημία στο τέλος του διδακτικού έτους και για όλους τους χαρακτηρισμούς των ουσιαστικών προσόντων. 7.Συγκαλεί κατά την έναρξη του διδακτικού έτους και σε άλλο χρόνο, όταν υπάρχει ανάγκη, τους Καθηγητές της Ακαδημίας σε συνεδρίαση στην οποία συζητούνται και λαμβάνονται αποφάσεις για τα απασχολούντα την Ακαδημία προβλήματα. Αντίγραφα των πρακτικών των συνεδριάσεων υποβάλλονται και στην Υπηρεσία Εκπαιδεύσεως Ελληνοπαίδων Εξωτερικού και Ξένων και Μειονοτικών Σχολείων του Υ.Π.Ε.Π.Θ. 8.Επιλαμβάνονται για κάθε θέματα που αναφύεται στην Ακαδημία και προβαίνει στις ενδεικνυόμενες κατά νόμο ενέργειες. 9.Παρακολουθεί τους σπουδαστές της Ειδικής Παιδαγωγικής Ακαδημίας που ασκούνται είτε στα πρότυπα σχολεία ύστερα από σχετική συνεννόηση με τους Διευθυντές αυτών είτε σε Μειονοτικά σχολεία Δυτ. Θράκης ύστερα από συνεννόηση με το εποπτικό προσωπικό αυτών. 10.Μετέχει σε όλες τις εκδηλώσεις της σχολής, καθοδηγώντας το διδακτικό προσωπικό σε συνεργασία και με άλλες υπηρεσίες. 11.Ενημερώνει τις προϊστάμενες υπηρεσίες για κάθε θέμα που σχετίζεται με τη σχολή. 12.Συντάσσει εκθέσεις για τη λειτουργία και τα προβλήματα της σχολής, τηρεί το αρχείο αυτής απλό και εμπιστευτικό, διενεργεί την αλληλογραφία με τις αρχές και ενημερώνει όλα τα βιβλία και τα μητρώα αυτής. 13.Μετέχει στις μορφωτικές και παιδευτικές εκδρομές κατευθύνοντας το έργο σε συνεργασία με το διδακτικό προσωπικό. 14.Επιβάλλει στους σπουδαστές της σχολής για πειθαρχικά παραπτώματα αυτών τις ποινές, της παρατηρήσεως, της επιπλήξεως και της αποβολής από τη σχολή μέχρι οκτώ (8) ημέρες, ύστερα δε από απόφαση του συλλόγου των διδασκόντων την ποινή της οριστικής απομακρύνσεως από τη σχολή. 15.Φροντίζει για το υλικό της σχολής να τηρείται σε καλή κατάσταση, για την βιβλιοθήκη και για όλο τον εξοπλισμό αυτής. 16.Φροντίζει για την αναπλήρωση των απουσιαζόντων εκπαιδευτικών. 17.Προτείνει το προσλαμβανόμενο με ωριαία αποζημίωση διδακτικό προσωπικό. Επίσης προτείνει την ανάθεση υπερωριακής διδασκαλίας στο διδακτικό προσωπικό. 18.Έχει την οικονομική διαχείριση της σχολής σε συνεργασία με τους φορείς των οικονομικών της Ειδικής Παιδαγωγικής Ακαδημίας και είναι οικονομικώς υπόλογος,, αποδίδοντας λογαριασμό στις υπηρεσίες που χορηγούν κονδύλια. 19.Χορηγεί τις αναρρωτικές και κανονικές άδειες, όπως ορίζουν οι κείμενες διατάξεις ενημερώνονται σχετικά τις προϊστάμενες υπηρεσίες του Υ.Π.Ε.Π.Θ. 20.Είναι ο εκκαθαριστής των αποδοχών του διδακτικού, διοικητικού και βοηθητικού και υπογράφει κάθε έγγραφο για τις αποδοχές και λοιπές παροχές του προσωπικού. 21.Ορίζει τις διαφορές επιτροπές εξετάσεων, κατανέμει τις σχολικές εργασίες, αποφασίζει με τον σύλλογο των καθηγητών για τις πολυήμερες εκπαιδευτικές και μορφωτικές εκδρομές, υπογράφει τα πτυχία των αποφοιτούντων και ενημερώνει τους γονείς των σπουδαστών για την φοίτηση και επίδοση. 22.Συντάσσει στο τέλος του διδακτικού έτους και υποβάλλει στο Υπουργείο Εθνικής Παιδείας και Θρησκευμάτων και στο Υπουργείο Βορείου Ελλάδος γενική έκθεση περί της εν γένει λειτουργίας της Ειδικής Παιδαγωγικής Ακαδημίας για το έτος που έληξε. Β΄. Υποδιευθυντής 1.Ο Υποδιευθυντής πέρα από τα διδακτικά του καθήκοντα βοηθεί τον Διευθυντή στην άσκηση των διοικητικών και εποπτικών του καθηκόντων και τον αναπληρώνει όταν απουσιάζει η όταν κωλύεται. 2.Παρακολουθεί τις φροντιστηριακές και εργαστηριακές ασκήσεις και μετέχει στην οργάνωση τους σε συνεργασία με τον διδάσκοντα και τον Διευθυντή. 3.Μετέχει στις εκδηλώσεις των σπουδαστών, στις εκδρομές και στις ξεναγήσεις. 4.Παίρνει ενεργό μέρος σε όλη την δραστηριότητα της σχολής και φροντίζει για την πρόοδο αυτής. Γ΄. Καθήκοντα Καθηγητών: Οι καθηγητές της Ειδικής Παιδαγωγικής Ακαδημίας πέρα από το διδακτικό τους έργο ασκούν και τα ακόλουθα καθήκοντα. 1.Οργανώνουν και παρακολουθούν φροντιστηριακές εργασίες και εργαστηριακές ασκήσεις για τους σπουδαστές όλων των τάξεων και κατά τις ειδικότερες συνθήκες λειτουργίας της σχολής και ύστερα από συνεννόηση με τον Διευθυντή και τον Υποδιευθυντή της Ειδικής Παιδαγωγικής Ακαδημίας. 2.Καθορίζουν ώρες συνεντεύξεως με τους σπουδαστές για την καλύτερη και αποδοτικώτερη εργασία στα μαθήματα της ειδικότητας των και σε συνεννόηση με τον Διευθυντή και σε ώρες ελεύθερες διδασκαλίας μαθημάτων. 3.Μετέχουν ενεργά και ύστερα από συνεννόηση με την διεύθυνση της σχολής, στην σχολική και εξωσχολική δραστηριότητα της Ειδικής Παιδαγωγικής Ακαδημίας και των σπουδαστών. (Αντί για τη σελ. 264,27) Σελ. 264,27(α) Τεύχος 753 – Σελ. 81 Παιδαγωγικές Ακαδημίες 32.Γ.ζ.56 4.Παίρνουν μέρος στις ψυχαγωγικές και μορφωτικές εκδρομές, στις ξεναγήσεις, σε αξιοθέατα, σε ιδρύματα και σε εργοστάσια, ενημερώνοντας σχετικά τους σπουδαστές στην όλη ιστορική και πολιτιστική πορεία του ανθρώπου. Η συμμετοχή των Καθηγητών θεωρείται ως διατεταγμένη υπηρεσία. 5.Παρευρίσκονται στη Σχολή σε όλες τις ώρες λειτουργίας της και σε περίπτωση απουσίας των η κωλύματος, ενημερώνουν εγκαίρως τον Διευθυντή η Υποδιευθυντή σχετικά. 6.Οφείλουν να εκτελούν και να εφαρμόζουν με προθυμία κάθε σχολική εργασία που τους αναθέτει η Διεύθυνση. 7.Οφείλουν να περιορίζονται κατά την διδασκαλία στα καθαρώς παιδευτικά καθήκοντά τους αποφεύγοντας κάθε τι που μπορεί να συντελέσει στην εκφυγή της διδασκαλίας αυτών από το σκοπό της. 8.Ενημερώνουν την Διεύθυνση για κάθε τι που υποπίπτει στην αντίληψή τους και που έχει σχέση με την σχολή και το προσωπικό της η σπουδαστές. 9.Οφείλουν να αποφεύγουν ενέργειες που ενδέχεται να προκαλέσουν προβλήματα στο έργο της σχολής. 